ราคาน้ำมัน WTI ปรับลง 58 เซนต์เช้านี้ หลังซาอุฯยืนยันไม่ลดการลงทุนด้านพลังงาน
ราคาน้ำมัน WTI ปรับลง 58 เซนต์เช้านี้ หลังซาอุดิอาระเบียยืนยันไม่ลดการลงทุนด้านพลังงาน
26 ม.ค. 2559

ผู้สื่อข่าวรายงานว่า สัญญาน้ำมันดิบ WTI ซึ่งมีการซื้อขายทางระบบอิเล็กทรอนิกในตลาดเอเชีย ปรับตัวลงในช่วงเช้าวันนี้ หลังจากซาอุดิอาระเบียยืนยันว่าจะไม่ปรับลดการลงทุนด้านน้ำมัน แม้ราคาน้ำมันในปัจจุบันจะปรับตัวลงก็ตาม
เมื่อเวลา 10.58 น.ตามเวลาไทยในวันนี้ สัญญาน้ำมันดิบ WTI เดือนมี.ค. ลดลง 58 เซนต์ แตะที่ 29.76 ดอลลาร์/บาร์เรล
โดยราคาน้ำมันยังคงปรับตัวลงอย่างต่อเนื่องในช่วงเช้านี้ หลังจากที่ร่วงลง 1.85 ดอลลาร์ หรือ 5.8% ปิดที่ 30.34 ดอลลาร์/บาร์เรล ที่ตลาดนิวยอร์กนิวยอร์กเมื่อคืนนี้ เนื่องจากรายงานที่ว่า การผลิตน้ำมันของอิรักพุ่งขึ้นเป็นประวัติการณ์ในเดือนธ.ค. หลังจากที่บ่อน้ำมันในภูมิภาคตอนกลางและใต้ของประเทศให้ผลผลิตน้ำมันสูงถึง 4.13 ล้านบาร์เรล/วัน